cyanic-selkie/wikianc huggingface dataset:
Τα μυστήρια του Ουντόλφο
Επιρροή σε έργα άλλων συγγραφέων
μικρογραφία|Εικονογράφηση της γαλλικής έκδοσης του 1798 Το αρχετυπικό γοτθικό μυθιστόρημα της Ανν Ράντκλιφ άσκησε σημαντική επίδραση στο γοτθικό ρομαντικό είδος. Θαυμάστηκε και επηρέασε πολλούς συγγραφείς, όπως τον Ονορέ ντε Μπαλζάκ, τον Σαρλ Μπωντλαίρ και τον Βικτόρ Ουγκό. Ο Χ. Φ. Λάβκραφτ επαίνεσε την ικανότητά της να δημιουργεί τρομακτική ατμόσφαιρα, συνδυάζοντας επιδέξια τις απόκοσμες τοποθεσίες με την ιστορία. Ο Μάθιου Γκέγκορι Λιούις εμπνεύστηκε από το έργο το 1796 για να γράψει τη μεγάλη επιτυχία του Ο καλόγερος. Ο Μαρκήσιος ντε Σαντ σχολίασε θετικά τη λαμπρή φαντασία της Ράντκλιφ, αν και είχε δηλώσει ότι θεωρούσε τον Καλόγερο το καλύτερο γοτθικό μυθιστόρημα, πιθανώς επειδή οι απεικονίσεις του Λιούις είναι πιο σκληρές και βίαιες.
Η Τζέιν Όστεν, η οποία θεωρούσε το βιβλίο ένα από τα αγαπημένα της, έγραψε μια παρωδία του μυθιστορήματος: Το αββαείο του Νορθάνγκερ, όπου μια εντυπωσιακή νεαρή γυναίκα που εκείνη την περίοδο διαβάζει Τα μυστικά του Ουντόλφο αντιμετωπίζει φίλους και γνωστούς ως γοτθικούς κακούς και θύματα, και μπλέκει σε κωμικοτραγικές περιπέτειες με διασκεδαστικά αποτελέσματα. Παραθέτει αποσπάσματα από το έργο αρκετές φορές και λέει ότι πιστεύει ότι είναι «το ωραιότερο βιβλίο στον κόσμο».
Ο σερ Γουότερ Σκοτ, ο Τσαρλς Ντίκενς και ο Έντγκαρ Άλαν Πόε είναι επίσης γνωστό ότι μίλησαν θετικά για το έργο της Ανν Ράντκλιφ. Η επιρροή της επεκτείνεται σε συγγραφείς που γεννήθηκαν πολύ αργότερα, όπως η Δάφνη ντι Μωριέ (1907–1989). Ο Φιοντόρ Ντοστογιέφσκι, ένας από τους σημαντικότερους Ρώσους συγγραφείς, ήταν ενθουσιασμένος με τα μυθιστορήματα του Ράντκλιφ ως παιδί και αναφέρει Τα μυστικά του Ουντόλφο το 1863 στη συλλογή δοκιμίων του Χειμερινές σημειώσεις για τις καλοκαιρινές εντυπώσεις.
Παραπομπές
Κατηγορία:Γοτθικά μυθιστορήματα Κατηγορία:Μυθιστορήματα τρόμου Κατηγορία:Βρετανικά μυθιστορήματα
Α.Ο. Ψηλαλώνια
Ο '''Α.Ο. Ψηλαλώνια''' είναι αθλητικός σύλλογος της Πάτρας με έδρα την συνοικία Ψηλαλώνια. Ιδρύθηκε το 1982 με χρώματα μπλε και κίτρινο και σήμα ένα ιπτάμενο μπλε χελιδόνι εντός κίτρινου θυρεού. Το σήμα ανανεώθηκε για την προσωρινή επανεμφάνιση της ομάδας την σεζόν 2022-23. Το χελιδόνι διατηρήθηκε αλλά μεταφέρθηκε στο επάνω τμήμα του θυρεού, ο οποίος φέρει πλέον στο κέντρο του, το άγαλμα του Παλαιών Πατρών Γερμανού που βρίσκεται στην Πλατεία Υψηλών Αλωνίων.
Κατά καιρούς είχε τμήματα ανδρικού και γυναικείου Ποδοσφαίρου, Καλαθοσφαίρισης, Χειροσφαίρισης, και επιτραπέζιας αντισφαίρισης. Ιστορικός πρόεδρος της ομάδας διατέλεσε ο Γιάννης Μερλίγκας, τον οποίο διαδέχθηκε μετά το θάνατό του στην ηγεσία του συλλόγου ο Κώστας Φωκάς, που διατήρησε την θέση αυτή μέχρι και την σεζόν 2018-19.
Ο Α.Ο. Ψηλαλώνια αποτελούσε μία ιστορική ομάδα για τα Πατραϊκά δρώμενα, εκπροσωπώντας μία από τις παλαιότερες και πιο αναγνωρίσιμες συνοικίες της πόλης. Συν τοις άλλοις, καινοτόμησε πολλάκις στην δεκαετία του '80, οργανώνοντας το θερινό ερασιτεχνικό πρωτάθλημα, συστήνοντας τμήμα γυναικείου ποδοσφαίρου και ενισχύοντας την παρουσία της πόλης στα εθνικά πρωταθλήματα χάντμπολ.
Τμήμα ποδοσφαίρου
Το ποδοσφαιρικό τμήμα του συλλόγου ήταν το τελευταίο ενεργό τμήμα, πριν παύσει την λειτουργία του το 2023. Ιδρύθηκε το 1982 με αριθμό μητρώου της ΕΠΟ το 3599 κι έδρα κατά κύριο λόγο το ιστορικό Γήπεδο Προσφυγικών. Από την αγωνιστική περίοδο 1982-83 ως το 1990-91 αγωνιζόταν στην Γ΄κατηγορία της ΕΠΣ Αχαΐας οπότε κατέκτησε το πρωτάθλημα και προβιβάστηκε για πρώτη φορά στην Β' κατηγορία. Στην Β' κατηγορία έπαιξε δύο περιόδους για να επιστρέψει το 2000 ενώ για τελευταία φορά προβιβάστηκε την περίοδο 2006-07. Δεν έχει παίξει ποτέ στην Α' κατηγορία. Τα τελευταία χρόνια, ένεκα της ερήμωσης της ιστορικής της έδρας, η ομάδα έπαιξε για σειρά σεζόν τα παιχνίδια της στο Δημοτικό γήπεδο Ζαρουχλέικων (Ατρομήτου) το οποίο διαθέτει πλαστικό χλοοτάπητα. Γνωστοί ποδοσφαιριστές με τεράστια πορεία στον χώρο του Πατραικού και όχι μόνο ποδοσφαίρου οι οποίοι αγωνίστηκαν στην ποδοσφαιρική ομάδα των Ψηλαλωνίων είναι και οι: Δημήτρης Τσαούσογλου, Σπύρος Μαυρούλιας, Παναγιώτης Λάγκης, Παναγιώτης Τριανταφύλλου κ.α.
Το ρόστερ της ομάδας για την αγωνιστική σεζόν 2012-13 ήταν το ακόλουθο:
Ανεπίσημο πρωτάθλημα
Ο ΑΟ Ψηλαλώνια με τον τότε πρόεδρο του, Βασίλη Ταπείνη, διοργάνωνε για πολλά χρόνια (πάνω από 20), το ανεπίσημο πρωτάθλημα της Πάτρας. Το πρωτάθλημα λάμβανε χώρα κάθε καλοκαίρι, ήταν ιδιαίτερα δημοφιλές και δεν επιτρεπόταν η συμμετοχή επαγγελματιών ποδοσφαιριστών. Υπάρχουν πολλοί σύλλογοι που ξεκίνησαν από αυτό το ανεπίσημο πρωτάθλημα για να γίνουν σήμερα επίσημα σωματεία, όπως ο Φωστήρας η Αστραπή Ψαροφαΐου, η Κρήνη και άλλοι
Γυναικείο ποδόσφαιρο
Ο ΑΟ Ψηλαλώνια από την ίδρυση του και για πολλά χρόνια διατηρούσε ποδοσφαιρικό τμήμα γυναικών, όντας από τους πρώτους συλλόγους στην Πάτρα που προέβη σε μια τέτοια κίνηση. Έπαιζε φιλικά κυρίως με παιδικές ή μεικτές τοπικές ομάδες αλλά ελλείψει ανταγωνισμού και πρωταθλήματος το τμήμα διαλύθηκε.
Καλαθοσφαίριση
Το τμήμα καλαθοσφαίρισης έχει συμμετοχές μόνο στα τοπικά πρωταθλήματα της ΕΣΚΑ-Η.
Πειραϊκός Σύνδεσμος
Ποδόσφαιρο
thumb|right|300px|Ο Πειραϊκός Σύνδεσμος, πρωταθλητής Ελλάδος το 1923 Στο ποδόσφαιρο, ήταν ο πρώτος σύλλογος του Πειραιά που δημιούργησε ανάλογο τμήμα το 1906. Το δημιούργησαν μαθητές του Γυμνασίου Πειραιά και στον πρώτο γνωστό αγώνα του έδωσαν υποδέχτηκαν στο "Γήπεδο Ποδηλατοδρομίου" τον Π.Σ. Γουδί, από τον οποίο ηττήθηκαν με 0-9. Στην ομάδα του Πειραϊκού αγωνίστηκαν μεταξύ άλλων οι: Παπαφιλιππόπουλος, Σκλιάς, Κωστάλας, Τερεζάκης, Βακαλόπουλος, Κοϊνάρος, Παπαναργύρου. Το 1920 απορρόφησε τους ποδοσφαιριστές της ανεπίσημης ακόμα ομάδας του Άρη Πειραιά. Το 1924 οι ποδοσφαιριστές του συλλόγου αποχώρησαν και μαζί με άλλους που έφυγαν από την Πειραϊκή Ένωση δημιούργησαν τον Α.Π.Σ. Πειραιά. Μέχρι τότε ο Πειραϊκός Σ. είχε κατακτήσει ένα πρωτάθλημα Ελλάδας το 1923. αλλά και ένα πανελλήνιο κύπελλο υπό τον ΣΕΓΑΣ το 1910.
Μπάσκετ
Το Τμήμα Καλαθοσφαίρισης του Πειραϊκού Συνδέσμου ιδρύθηκε το 1935 και το 1938 κατέκτησε άτυπα το πρωτάθλημα Ελλάδος. Το 1939 λόγω του πολέμου αναστέλλει τη δραστηριότητά του και επαναλειτουργεί το 1945, συνεχίζοντας τη δράση του ανελλιπώς μέχρι σήμερα. Στην Καλαθοσφαίριση λειτουργούν δύο τμήματα: Ανδρών και Γυναικών.
Α.Ο. Ψηλαλώνια
Χειροσφαίριση αντρών
Το τμήμα χειροσφαίρισης ανδρών ιδρύθηκε το 1983 με προπονητή τον Μάκη Κουλουμπή ενώ παράλληλα διατηρούσε και τμήματα υποδομών. Πήρε μέρος το 1983-84 στο τοπικό πρωτάθλημα όπου κέρδισε την προαγωγή του για την Β΄εθνική κατηγορία χωρίς αγώνα αφού την τελευταία στιγμή δεν κατέβηκαν να αγωνιστούν η Δόξα Άρτας και ο Διομήδης Άργους. Το 1984-85 στον Γ' προκριματικό όμιλο, ο ΑΟΨ κατετάγη 3ος μεταξύ 11 συλλόγων.
Την επόμενη περίοδο, 1985-86, συμμετέχοντας στην Β' εθνική και στον Γ' όμιλο κατέλαβε την τελευταία θέση, με αυτή να αποτελεί και την τελευταία παρουσία του τμήματος σε εθνική κατηγορία. Έκτοτε συμμετείχε στο τοπικό πρωτάθλημα αλλά σταδιακά και λόγω οικονομικών προβλημάτων, όπως και το τμήμα γυναικών, κατέστη ανενεργό.
Πειραϊκός Σύνδεσμος
Μπάσκετ
Ξεκίνησε τη λειτουργία της το 1935. Από τα μέσα της δεκαετίας του 1980 ως και τα μέσα της δεκαετίας του 2000 αγωνίστηκε στις Εθνικές κατηγορίες Β΄ Εθνική, Α2΄, ενώ είχε δύο συμμετοχές στην Α1 (1991-92, 1996-97). Σήμερα αγωνίζεται στην Α' Κατηγορία της ΕΣΚΑΝΑ (τοπικό Νότιας Αττικής).
Το 1935 το Τμήμα Καλαθοσφαίρισης στεγάζεται στο Γυμναστήριο του Συνδέσμου, στην οδό Χαρ. Τρικούπη. Το 1966 η Πολιτεία ιδιοποιείται το Γυμναστήριο του Πειραϊκού Συνδέσμου και το Τμήμα συρρικνώνεται. Επαναδραστηριοποιείται με τη μεταστέγασή του στον περιβάλλοντα χώρο του Σταδίου Ειρήνης και Φιλίας (ΣΕΦ).
Α.Ο. Ψηλαλώνια
Χειροσφαίριση γυναικών
Το τμήμα χειροσφαίρισης γυναικών ιδρύθηκε το 1983. Πήρε μέρος για πρώτη φορά στο πανελλήνιο πρωτάθλημα του 1983-84, όταν στον Γ' προκριματικό όμιλο αντιμετώπισε τους Έσπερο, Φοίνικα και Σπόρτιγκ, που καθώς αποτελούσαν έμπειρους αντιπάλους, περιόρισαν τα Ψηλαλώνια στην 4η και τελευταία θέση. Την επόμενη χρονιά (1983-84), το τμήμα συμμετείχε και πάλι στο πανελλήνιο πρωτάθλημα, όντας ξανά στον Γ' προκριματικό όμιλο και αντιμετωπίζοντας τις ίδιες ομάδες. Κατέλαβε έτσι εκ νέου την 4η και τελευταία θέση.
Η περίοδος 1984-85 ήταν η τελευταία του ΑΟΨ στο πανελλήνιο πρωτάθλημα, καθώς από την επόμενη αγωνιστική σεζόν (1985-86) υποβιβάστηκε στην Β εθνική. Τα άσχημα οικονομικά δεδομένα του συλλόγου οδήγησαν σε αποχωρήσεις από αγώνες και συνακόλουθους μηδενισμούς. Το 1986, ο ΑΟΨ πήρε μέρος στο τοπικό πρωτάθλημα από όπου προβιβάστηκε την επόμενη χρονιά και πάλι στην Β εθνική, χωρίς όμως να είναι σε θέση να συμμετάσχει σε όλα τα παιχνίδια για οικονομικούς λόγους. Την επόμενη σεζόν, το τμήμα αποχώρησε από το πρωτάθλημα και έκτοτε κατέστη ανενεργό.
Πειραϊκός Σύνδεσμος
Μπάσκετ
Κατά την πορεία της αναβάθμισής του, κατακτά το 1989 το Παγκόσμιο Πρωτάθλημα στην πόλη Montbrisonτης Γαλλίας. Επιτυγχάνει επίσης δύο φορές την άνοδό του στην Α1 κατηγορία, το 1991 και το 1996. Τις επιτυχίες του συμπληρώνει η κατάκτηση δύο Πανελλήνιων Πρωταθλημάτων στο Γυναικείο Μπάσκετ, το 1969 και το 1970, στη Θεσσαλονίκη.
Α.Ο. Ψηλαλώνια
Επιτραπέζια αντισφαίριση
Τα Ψηλαλώνια διατηρούσαν και τμήμα επιτραπέζιας αντισφαίρισης, με λίγες επιτυχίες πανελληνίως, όπως την 4η θέση του Συριμπέη στο διπλό του πανελλήνιου πρωταθλήματος νέων τη σεζόν 1989-90.
Πειραϊκός Σύνδεσμος
Μπάσκετ
Σημαντικοί αθλητές: Τάκης Σακελλαρίου, Γιώργος Βασιλακόπουλος, Πέτρος Καπαγέρωφ, Σταύρος Ελληνιάδης, Πρόδρομος Ποτόσογλου, Κώστας Κωστόπουλος, Κώστας Δήμου, Βασίλης Μουζακιώτης, Βασίλης Τσιγγούνης.
Αξίζει επίσης να αναφερθούν και οι προπονητές που προσέφεραν σημαντικές υπηρεσίες στην ανάπτυξη του Τμήματος: Τ. Σακελλαρίου, Γιάννης Γαβανάς, Πρόδρομος Ποτόσογλου, Βαγγέλης Σεβδίνογλου, Κώστας Αναστασάτος, Κώστας Σορώτος, Κώστας Κωστόπουλος και Μιχάλης Κυρίτσης.
Α.Ο. Ψηλαλώνια
Παραπομπές
Κατηγορία:Αθλητικοί σύλλογοι Αχαΐας Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ανενεργοί ελληνικοί σύλλογοι καλαθοσφαίρισης Κατηγορία:Ελληνικοί σύλλογοι χειροσφαίρισης Κατηγορία:Γυναικείες ποδοσφαιρικές ομάδες Ελλάδας Κατηγορία:Σωματεία Ε.Σ.Κ.Α.Η. Κατηγορία:Ιδρύσεις ομάδων καλαθοσφαίρισης σε άγνωστο έτος
Πειραϊκός Σύνδεσμος
Μπάσκετ
Κατά την αγωνιστική περίοδο 2017-2018 η αντρική ομάδα μπάσκετ του Πειραϊκού θα αγωνίζεται στην Α' ΕΣΚΑΝΑ, έχοντας ως προπονητή τον Γιώργο Παντελάκη, ο οποιός κατέχει τη θέση του βοηθού προπονητή στην γυναικεία ομάδα του Ολυμπιακού Πειραιώς δίπλα στην Ελένη Καπογιάννη.
Ιδρύθηκε το 1934. Σήμερα αγωνίζεται στην Α΄ Κατηγορία της ΕΣΚΑΝΑ. Έχει σημειώσει μεγάλες επιτυχίες, με σημαντικότερες την κατάκτηση δύο φορές του Πανελλήνιου Πρωταθλήματος, το 1969 και το 1970. Έχει συμμετοχές στις εθνικές κατηγορίες Α1 και Α2 από το 2002 έως και το 2005.
Σημαντικές αθλήτριες: Μαριάννα Σωίτου, Λουκία Σκρίβανου, Τούλα Ρούσσου, Παναγιώτα Καβούρη (δίσκος, ακόντιο).
Η νέα μπασκετική μέρα στο Πειραϊκό Σύνδεσμο
Στις 2/8/2012 στα γραφεία του Πειραϊκού Συνδέσμου υπογράφτηκε σύμβαση της συνεργασίας μεταξύ της Προέδρου του Πειραϊκού Συνδέσμου Μαίρης Σορώτου-Τσανάκη και του Νίκου Μπουντούρη. Αναλυτικά η ανακοίνωση της συνεργασίας: "Με χαρά σας ανακοινώνουμε την έναρξη της συνεργασίας του Πειραϊκού Συνδέσμου με τον παλαίμαχο αθλητή και νυν προπονητή Νίκο Μπουντούρη. Θα προσπαθήσουμε να αναβιώσουμε το ένδοξο παρελθόν του τμήματος μπάσκετ του Πειραϊκού Συνδέσμου μέσα από την ανάπτυξη των τμημάτων υποδομής, με ήθος και χαρακτήρα που αρμόζει στην ιστορία μας.
Ο Νίκος Μπουντούρης και οι συνεργάτες του με ποιότητα και γνώση θα δουλέψουν για να δώσουν στα παιδιά μας αθλητική και κοινωνική προοπτική για την οποία θα είμαστε όλοι περήφανοι".
Επαρχία Μαμλιούτ
Η επαρχία Μαμλιούτ (Мамлют ауданы) είναι μια επαρχία της περιφέρειας Βόρειου Καζακστάν στο βόρειο Καζακστάν. Το διοικητικό κέντρο της επαρχίας είναι η Μαμλιούτκα. Πληθυσμός: 20,241 (εκτίμηση 2013) 21,369 (απογραφή 2009) 29,110 (απογραφή 1999).
Πειραϊκός Σύνδεσμος
Η νέα μπασκετική μέρα στο Πειραϊκό Σύνδεσμο
Τη σεζόν όμως 2013-2014 η διοίκηση του σωματείου ήρθε σε λύση της σύμβασης με τον παλαίμαχο αθλητή.
Επαρχία Μαμλιούτ
Παραπομπές
Μαμλιουτ
Πειραϊκός Σύνδεσμος
Στίβος
Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Πειραϊκός Σύνδεσμος βρίσκεται στην 73η θέση (σε σύνολο 321 συλλόγων).
Τίτλοι
Από το 2011 το τμήμα του στίβου στεγάζεται στην Σχολή Ναυτικών Δοκίμων στην Πειραϊκή.Ο πρώην αθλητής Νίκος Ποντικέας προσπαθεί με κάθε μέσο να κάνει τον Πειραϊκό σύνδεσμο δοξασμένο σύλλογο ξανά.
Αθλητές από 7 έως 23 χρόνων ανταποκρίθηκαν στο κάλεσμα των προπονητών.
Το 2016 ήταν η πρώτη χρονιά που μετά από σχεδόν μια 20αετία ο σύλλογος κατεβάζει αθλητή σε Πανελλήνιο Πρωτάθλημα, με την συμμετοχή του Νεκτάριου Χαζλαρίδη στο 30ό Πανελλήνιο Πρωτάθλημα Κλειστού Στίβου στα 60 μέτρα, με χρόνο 7.62.
Βόλεϊ
Η λειτουργία του Τμήματος ξεκίνησε το 1929. Ο Πειραϊκός Σύνδεσμος εισήγαγε το άθλημα της πετοσφαίρισης στην πόλη του Πειραιά. Για το σκοπό αυτό το 1934 και 1935 ο ΣΕΓΑΣ τίμησε τον Πειραϊκό Σύνδεσμο με χρυσά μετάλλια και αντίστοιχα διπλώματα.
Σήμερα, ο Πειραϊκός Σύνδεσμος διατηρεί μόνο κλάδο γυναικείας πετοσφαίρισης σε όλες τις ηλικιακές ομάδες:
Κατά την τρέχουσα αγωνιστική περίοδο, 2012-13, ο Πειραϊκός Σύνδεσμος έλαβε μέρος στο Πρωτάθλημα του 2ου Ομίλου του Περιφερειακού Πρωταθλήματος Γυναικών (Ε.Σ.ΠΕ.Δ.Α.), ολοκληρώνοντας τις αγωνιστικές της υποχρεώσεις στη 12η θέση της βαθμολογικής κατάταξης.
Μη αθλητικά τμήματα
Εκτός από αθλητικά τμήματα στον Π. Σύνδεσμο λειτουργούν επίσης τα ακόλουθα φιλολογικά, καλλιτεχνικά, εκπαιδευτικά τμήματα:
Εξωτερικοί σύνδεσμοι
Κατηγορία:Αθλητικοί σύλλογοι Πειραιά Κατηγορία:Ανενεργές ποδοσφαιρικές ομάδες Ελλάδας Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι ξιφασκίας Κατηγορία:Σωματεία Ε.Σ.ΚΑ.Ν.Α. Κατηγορία:Σωματεία Ε.Σ.ΠΕ.Δ.Α. Κατηγορία:Ιδρύσεις αθλητικών συλλόγων το 1894 Κατηγορία:Ιδρύσεις ομάδων καλαθοσφαίρισης το 1935
Μπουρ-Μαντάμ
Το Μπουρ-Μαντάμ (γαλλικά: Bourg-Madame, καταλανικά: La Guingueta d'Ix) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Γκενγκετουά (γαλλικά: Guinguettois).
Παραπομπές
Κατηγορία:Κοινότητες των Ανατολικών Πυρηναίων
Εζέν Καλτ
Ο Εζέν Ζαν Μπατίστ Καλτ (Eugène Jean Baptiste Kalt, 24 Φεβρουαρίου 1861 - 9 Μαΐου 1941) ήταν Γάλλος οφθαλμίατρος που ανέπτυξε την πρώτη γνωστή εφαρμογή φακού επαφής για τη διόρθωση του κερατόκωνου. Το 1888, εργάστηκε σε έναν ακατέργαστο γυάλινο φακό σκληρού χιτώνα, σχεδιασμένο να «συμπιέζει την απότομη κωνική κορυφή, διορθώνοντας έτσι την κατάσταση». Οι πρώτοι φακοί του κατασκευάστηκαν από τους πάτους γυάλινων δοκιμαστικών σωλήνων.
Ο Καλτ γεννήθηκε στο Landser στην περιοχή της Αλσατίας.
Παραπομπές
Κατηγορία:Οφθαλμίατροι
Λωτός
μικρογραφία|Καρπός λωτού ολόκληρος και σε οριζόντια και κάθετη διατομή. Ο Λωτός (επιστ. Διόσπυρος, Diospyros) είναι φρούτο του ομώνυμου γένους φυτών που ανήκει στην οικογένεια των Εβενοειδών (Ebenaceae). Το γένος αυτό περιλαμβάνει περί τα 200 είδη των τροπικών περιοχών, κυρίως των ανατολικών, καθώς και των εύκρατων. Ευδοκιμούν σε όλα τα εδάφη, προτιμούν όμως τα ηλιόλουστα και ζεστά μέρη. Τα περισσότερα είδη είναι διακοσμητικά με εδώδιμο καρπό και κάποια είδη εξ αυτών παρέχουν πολύτιμο ξύλο (έβενος), το οποίο είναι μαύρο και πολύ ανθεκτικό.
Περιγραφή
Πρόκειται για δέντρα ή θάμνους με ακέραια φύλλα και σπανίως αντίθετα. Τα άνθη είναι μονογενή ή διγενή. Ο καρπός είναι σαρκώδης ράγα, χυμώδης με χρώμα ξανθό, πορτοκαλί, κόκκινο ή κυανόμαυρο. Πολλαπλασιάζονται με σπέρματα.
Είδη
Υπάρχουν πολλά είδη και ποικιλίες αυτών, γνωστότερα των οποίων είναι.
Μάρτιν Βάινεκ
Ο Μάρτιν Βάινεκ (Martin Weinek), γεννημένος στις 30 Ιουνίου του 1964 είναι Αυστριακός ηθοποιός, επιχειρηματίας και διασκεδαστής. Είναι κυρίως γνωστός λόγω της συμμετοχής του στην τηλεοπτική σειρά Υπαστυνόμος Ρεξ.
Λωτός
Ελληνική χλωρίδα
Ειδικότερα στην ελληνική χλωρίδα απαντώνται 20 είδη με 4 παραλλαγές κυριότερα των οποίων είναι:
Μάρτιν Βάινεκ
Ασχολείται επίσης με την παραγωγή κρασιού στην Αυστρία
Λωτός
Ελληνική χλωρίδα
Υπάρχει επίσης το γένος Λωτός (Lotus) της οικογένειας Χεδρωπών (Leguminosae), το οποίο περιλαμβάνει ποώδη και τρίφυλλα φυτά.
Εμπορικές ποικιλίες
Οι σημαντικότερες ποικιλίες του φρούτου λωτού που απαντώνται σήμερα στην ελληνική αγορά, κατ΄ αλφαβητική σειρά, είναι οι:
Παγκόσμια παραγωγή
Ο Λωτός αν και γνωστός καρπός στους Έλληνες από τους μυθικούς χρόνους του Ομήρου δεν αποτελεί ιδιαίτερο καταναλωτικό προϊόν στις προτιμήσεις των σύγχρονων. Έτσι λόγω της περιορισμένης ζήτησης η ελληνική παραγωγή φρέσκου λωτού που δεν ξεπερνά τους 2.000 τόνους ετησίως, κάποια ποσότητα αυτής διακινείται στην εσωτερική αγορά και η υπόλοιπη εξάγεται στην Ουκρανία και Ρωσία.
Μάρτιν Βάινεκ
Από το 1986 ήταν μέλος του Group 80στα θέατρα της Βιέννης και είχε μία μικρή συμμετοχή στην ταινία After-season. Το 1987 συμμετείχε στα φεστιβάλ του Ρεκλινγκχάουζεν υπό την καθοδήγηση του Γκέοργκ Μιτερντάιν στο The Lechner Edi looks into Paradise και υποδύθηκε έναν οδοκαθαριστή στην ταινία Müllomania με σκηνοθέτη τον Ντίτερ Μπέρνερ. Η δέσμευση του στο Jura Soyfertheater, θέατρο της Βιέννης, συνεργασίες με άλλες θεατρικές σκηνές καθώς και η σκηνοθετική του δραστηριότητα σηματοδότησαν την καριέρα του τη διετία 1988-1989. Την περίοδο 1990-1991 ασχολήθηκε με την καλλιτεχνική διεύθυνση του θεάτρου Hernalser city.
Λωτός
Ιστορικές αναφορές
Οι αρχαίοι Έλληνες ονόμαζαν λωτούς πολλά είδη φυτών ποώδη και δενδροειδή που κατά τον Θεόφραστο δεν είχαν σχέση με το πραγματικό λωτό (κατά «φύλλοις και καυλοίς και άνθεσι και καρποίς» (Ζ-15:3). Ο δε Διοσκουρίδης αναφέρει τέσσερα είδη λωτού που μόνο το ένα είδος αντιστοιχεί με το φυτικό γένος αυτού. Έτσι το πρώτο είδος του Διοσκουρίδη ο «λωτός ο ήμερος» αντιστοιχεί κατ΄ άλλους με τον λωτό τον κερατιοφόρο, κατ΄ άλλους με το φυτό μελίλωτος ο μεσσηνιακός που φύονταν γύρω από τη Σπάρτη και την Τροία όπως αναφέρει και ο Όμηρος, (Ιλιάδα Β-776) που ήταν είδος τριφυλλιού με το οποίο τάιζαν τα άλογα. Το δεύτερο Διοσκούρειο είδος, ο "λωτός ο άγριος" πρόκειται για το ίδιο που καλλιεργούταν στην Αίγυπτο, το κηπευτικό τριφύλλι το αλεξανδρινό. Ο "λωτός το δένδρο" είναι ο "λωτός ο κυρηναϊκός", που αντιστοιχεί με τον ζίζυφο λωτό που φύεται στην Αφρική και Ελλάδα, του οποίου ο καρπός ο τζίτζυφος τρωγόταν όπως αναφέρει και ο Όμηρος από τους λωτοφάγους, τον οποίο οι Άραβες θεωρούσαν φρούτο του Παραδείσου.
Μάρτιν Βάινεκ
Εν τω μεταξύ συμμετείχε συνεχώς σε ταινίες και τηλεοπτικές σειρές, όπως για παράδειγμα το 1989 οπότε και έλαβε μέρος στην τηλεοπτική σειρά Calafati Joe.
Πέρα από την ηθοποιία ο Βάινεκ ασχολείται και με την αμπελουργία μαζί με τη σύζυγό του Εύα, η οποία εργαζόταν ως δραματουργός. Η ενασχόληση του ζευγαριού με την οινοπαραγωγή ξεκίνησε το 1993 σαν χόμπι και σήμερα καλλιεργούν έκταση 30 στρεμμάτων κοντά στο Heiligenbrunn.
Λωτός
Ιστορικές αναφορές
Τέλος ο «λωτός ο αιγύπτιος» δεν είναι άλλος από τον λεγόμενο «νυμφαίο» ή «λωτός του Νυμφαίου» που είναι ο ίδιος ο αιγυπτιακός και ινδικός λωτός που αποτελούσε ιερό σύμβολο του Νείλου και του Γάγγη αντίστοιχα, σύμβολο γονιμότητας και ευκαρπίας.
Βιβλιογραφία
Κατηγορία:Εβενοειδή Κατηγορία:Δέντρα Κατηγορία:Φρούτα Κατηγορία:Καλλωπιστικά φυτά Κατηγορία:Οπωροφόρα δέντρα
Οψιγιάς Ρεθύμνης
Ο Οψιγιάς είναι οικισμός της Κοινότητας Αμαρίου του Δήμου Αμαρίου, στην Περιφερειακή Ενότητα Ρεθύμνου της Κρήτης. Σύμφωνα με την απογραφή του 2011 έχει 31 κατοίκους. Απέχει 39 χιλιόμετρα από το Ρέθυμνο και είναι κτισμένος σε υψόμετρο 480 μ.
Ιστορικά στοιχεία
Στην απογραφή του 1881 αναφέρεται ως Οψυγιάς στον δήμο Μοναστηρακίου και είχε 128 κατοίκους. Στην απογραφή του 1900 είχε 135 κατοίκους και ανήκε στον δήμο Πανακραίων. Στην απογραφή του 1920 αναφέρεται ως προσαρτημένο στον αγροτικό δήμο Νευς Αμαρίου. Το 1925 το χωριό προσαρτήθηκε στην κοινότητα Νευς Αμαρίου μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Σιβρίτου. Από το 2011 υπάγεται στον δήμο Αμαρίου.
Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:
Σημεία ενδιαφέροντος
Κοντά στο κέντρο του οικισμού βρίσκεται ο ναός του Αγίου Γεωργίου. Είναι μονόχωρος καμαρόσκεπος ναός ο οποίος χρονολογείται στον 15ο αιώνα και στο εσωτερικό του οποίου διατηρούνται σπαράγματα τοιχογραφιών. Στη νότια πλευρά βρίσκεται θύρωμα με γλυπτό διάκοσμο. Είναι ο κοιμητηριακός ναός του χωριού. Στο χωριό βρίσκεται επίσης ο ναός του Αγίου Νικολάου. Κοντά στο χωριό βρίσκεται ο ναός της Παναγίας Πετράιδας, παλιό μετόχι της μονής Ασωμάτων.
ΦΚ Αλβέρκα
Η ΦΚ Αλβέρκα (πορτογαλικά : Futebol Clube de Alverca, ή απλώς FC Alverca) υπήρξε ένα Πορτογαλικό ποδοσφαιρικό σωματείο που ιδρύθηκε το 1939 στην Αλβέρκα (Alverca do Ribatejo). Επί πολλά χρόνια αποτέλεσε ομάδα-δορυφόρο της Μπενφίκα, την οποία τροφοδοτούσε με σειρά ταλαντούχων παικτών, γνωστότεροι όλων οι: Μαντόρας (Mantorras), Μανίς (Maniche) και Ρικάρντο Εστεβες (Ricardo Esteves). Επίσης, σε αυτή έχουν αγωνιστεί και οι Ντέκο (Deco) και Ρικάρντο Καρβάλιο (Ricardo Carvalho).
Οψιγιάς Ρεθύμνης
Σημεία ενδιαφέροντος
Ανάμεσα στα χωριά Οψιγιάς και Αμάρι βρίσκεται ο ναός της Αγίας Αννάς. Ο ναός ήταν δίκλιτος, αλλά το νότιο κλίτος, το οποίο είναι το νεότερο χρονικά έχει ερειπωθεί και δεν έχει αναστηλωθεί. Ο βόρειος τοίχος φαίνεται να κατέρρευσε τον 13ο αιώνα και ξανακτίστηκε συνδυάζοντας βυζαντινές και βενετικές τεχνικές (οδοντωτή ταινία, οξυκόρυφα τόξα). Στο εσωτερικό σώζονται αποσπασματικά τοιχογραφίες του 13ου αιώνα μόνο στην κόγχη του ιερού του βόρειου κλίτους. Σώζεται τμηματικά η κτητορική επιγραφή, με δύο από τα γράμματα της χρονολογίας να έχουν σβηστεί, με πιθανότερες χρονολογίες είναι το 1225 και το 1237.
Παραπομπές
Κατηγορία:Χωριά του νομού Ρεθύμνης Κατηγορία:Δήμος Αμαρίου
ΦΚ Αλβέρκα
Τα χρώματα της ΦΚ Αλβέρκα φόρεσε με μεγάλη επιτυχία για 3 χρόνια (2001-04) ο διεθνής Βολιβιανός Ρόλαντ Γκαρσία που αγωνίζεται σήμερα στον Άρη Θεσσαλονίκης όπως και ο Πορτογάλος Πάολο Κόστα (Paulo Sérgio da Costa) που σήμερα αγωνίζεται στην Κύπρο, στον Άρη Λεμεσού.
Κατηγορία:Αθλητικοί σύλλογοι Πορτογαλίας Κατηγορία:Ιδρύσεις αθλητικών συλλόγων το 1939 Α Κατηγορία:Ιδρύσεις ποδοσφαιρικών ομάδων το 1939
Holy Wars... The Punishment Due
Το Holy Wars... The Punishment Due είναι τραγούδι του αμερικανικού Thrash Metal συγκροτήματος Megadeth, το οποίο συμπεριλήφθηκε στον τέταρτο δίσκο τους, το Rust In Peace, το 1990. Επίσης, κυκλοφόρησε και single, το πρώτο εκ των δύο τους δίσκου. Το τραγούδι γράφτηκε εξ ολοκλήρου από τον Ντέιβ Μαστέιν. Ουσιαστικά, υπάρχουν 2 τραγούδια σε ένα, το πρώτο είναι γρήγορο ενώ το δεύτερο πιο αργό και βαρύ, και η μετάβαση γίνεται με ακουστική κιθάρα, ενώ προς το τέλος γίνεται πάλι γρήγορο και επιθετικό. Συνήθως όλο το κομμάτι αναφέρεται απλά ως "Holy Wars".
Οι στίχοι του πρώτου (Holy Wars) κομματιού είναι εμπνευσμένοι από τις διαμάχες που συνέβησαν στη Βόρεια Ιρλανδία. Ωστόσο, απορρέει και το συναίσθημα της εναντίωσης του θρησκευτικού φονταμενταλισμού. Οι στίχοι του δεύτερου (The Punishment Due) αφορούν τον ήρωα της Marvel The Punisher. Τα δύο αυτά κομμάτια, κατά τα φαινόμενα, δεν έχουν κάποια στιχουργική συνέχεια. To single, στα ιρλανδικά chart έφτασε το νούμερο 12, ενώ στο Ηνωμένο Βασίλειο στο νούμερο 24. Ενώ, για την προώθηση του τραγουδιού κυκλοφόρησε και video clip, σκηνοθετημένο από τον Μπέντζαμιν Στρόουκς και τον Έρικ Ζίμερμαν.
Παρόλα αυτά, το τραγούδι θεωρείται ως ένα από τα δημοφιλέστερα των Megadeth ή, ακόμα, και το σπουδαιότερο τους. Συγκεκριμένα, το Loudwire στα 10 Σπουδαιότερα Τραγούδα των Megadeth, το κατέταξε 1ο, ενώ 1ο το κατέταξε, σε παρόμοια λίστα, και το Ultimate Classic Rock. Το τραγούδι επίσης είναι δυνατό να χρησιμοποιηθεί και στο παιχνίδι Guitar Hero: Warriors of Rock. Ενώ, σε ψηφοφορία που έγινε στην ελληνική έκδοση του Metal Hammer, το τραγούδι συμπεριλήφθηκε μεταξύ των 200 Σπουδαιότερων Τραγουδιών όλων των εποχών, καταλαμβάνοντας την 31η θέση.
Παραπομπές
Κατηγορία:Τραγούδια του 1990 Κατηγορία:Τραγούδια των Megadeth Κατηγορία:Singles του 1990 Κατηγορία:Τραγούδια διαμαρτυρίας Κατηγορία:Αγγλόφωνα τραγούδια
Ζακ-Λουί Ρεβερντέν
Βιογραφία
Ο Ρεβερντέν σπούδασε στο Πανεπιστήμιο του Παρισιού και έγινε οικότροφος σε νοσοκομεία το 1865. Το 1869 έγινε βοηθός του Ζαν Καζιμίρ Φελίξ Γκουγιόν (1831–1920) στο χειρουργικό τμήμα στο Νοσοκομείο Νεκέρ-Ανφά Μαλάντ στο Παρίσι. Στη συνέχεια μετακόμισε στη Γενεύη, όπου τελικά έγινε επικεφαλής χειρουργός στο Νοσοκομείο Cantonal de Geneve και καθηγητής στο Πανεπιστήμιο της Γενεύης.
Το 1869, ο Ρεβερντέν πραγματοποίησε την πρώτη ετερόλογη μεταμόσχευση «φρέσκου δέρματος». Το ομώνυμο «μόσχευμα Ρεβερντέν» είναι μια διαδικασία για την αφαίρεση μικροσκοπικών κομματιών δέρματος από μια υγιή περιοχή του σώματος και τη εμφύτευση τους σε μια περιοχή που πρέπει να καλυφθεί. Το όνομά του συνδέεται επίσης με ένα εξειδικευμένο χειρουργικό όργανο γνωστό ως «βελόνα Ρεβερντέν».
Πέθανε στις 9 Ιανουαρίου 1929 στο Πρενί-Σαμπεζί.
Βιβλιογραφία
Κατηγορία:Ελβετοί χειρουργοί Κατηγορία:Καθηγητές του Πανεπιστημίου της Γενεύης Κατηγορία:Φυσιοδίφες
Τζόνι Χαλιντέι
Ο Τζόνι Χαλιντέι (πραγματικό όνομα Ζαν-Φιλίπ Σμετ, Παρίσι, 15 Ιουνίου 1943 - 5 Δεκεμβρίου 2017) ήταν Γάλλος τραγουδιστής και ηθοποιός.
Ξεκίνησε την καριέρα του το 1959. Το πρώτο του άλμπουμ "Hello! Johnny" κυκλοφόρησε το 1960. Την εποχή εκείνη θεωρήθηκε από τα μέσα ως ο Γάλλος Έλβις Πρίσλεϊ. Μετρά 18 πλατινένια άλμπουμ, ενώ είχε πουλήσει πάνω από 110 εκατομμύρια δίσκους παγκοσμίως μέχρι το 2012.
Πέθανε στο Παρίσι στις 5 Δεκεμβρίου 2017, από καρκίνο των πνευμόνων. Στην κηδεία του συνόδεψαν τη σορό του μεγάλος αριθμός θαυμαστών του, ανάμεσα στους οποίους και ο πρόεδρος της Γαλλίας Εμμανυέλ Μακρόν ο οποίος εκφώνησε επικήδειο λόγο.
Προσωπική ζωή
Τελευταία του σύζυγος ήταν η Λετισιά Μαρί-Κριστίν Μπουντού με την οποία είχαν δύο υιοθετημένα κοριτσάκια από το Βιετνάμ.
Ελλάδα
Κατά τη διάρκεια τουρνέ το 1973 εμφανίστηκε και στην Ελλάδα. Η επίδραση του στην ελληνική κοινωνία φαίνεται από το γεγονός ότι ο Χρηστάκης είχε χαρακτηριστεί σαν ο Έλληνας Τζόνι Χαλιντέι.
Παραπομπές
Κατηγορία:Γάλλοι άνδρες ηθοποιοί κινηματογράφου Κατηγορία:Γάλλοι άνδρες τραγουδιστές Κατηγορία:Ροκ μουσικοί Κατηγορία:Γάλλοι άνδρες ηθοποιοί τηλεόρασης
Τρισάγιος ύμνος
Τρισάγιος ύμνος αποκαλείται ο συντομότερος Ύμνος του Χριστιανισμού που είναι ο γνωστός ως: «Άγιος ο Θεός, άγιος Ισχυρός, άγιος Αθάνατος, ελέησον ημάς».
Η ονομασία του οφείλεται ακριβώς στη τριπλή αυτή επανάληψη της λέξης Άγιος.
Ιστορία
Ο Τρισάγιος Ύμνος είναι εκείνος που άκουσε ο προφήτης Ησαΐας να ψάλλουν ακατάπαυστα οι Άγγελοι γύρω από το θρόνο του Θεού· «Άγιος, άγιος, άγιος Κύριος Σαβαώθ, πλήρης πάσα η γη της δόξης αυτού». Ο Ύμνος γενικεύθηκε όταν συνεπεία μεγάλων σεισμών που έπληξαν τη Βασιλεύουσα και κατόπιν διαταγής του Αυτοκράτορα Θεοδοσίου Β΄ (του μικρού), (408-450) ο λαός εξήλθε της Πόλης σε εκτενείς λιτανείες, με συνεχείς επαναλήψεις του ύμνου αυτού, που ικέτευε την προστασία και το έλεος του Θεού.
Τότε, η Ορθόδοξη παράδοση αναφέρει ότι ένα μικρό παιδάκι 6-7 ετών ανηρπάγη στον ουρανό, ανελήφθη και ο λαός στεκόταν από κάτω εκστατικός μη ξέροντας τι να κάνει. Σε λίγο το ίδιο αυτό παιδάκι προσγειώθηκε ψάλλοντας τον Τρισάγιον Ύμνο, πού σε ερώτησή τους απάντησε ότι αυτό έψαλλαν οι Άγγελοι εκεί επάνω που βρέθηκε. Και λέγοντας αυτά, ξεψύχησε.
Τον ύμνο αυτό φέρεται να τον έχουν ψάλλει και στους χρόνους που συγκροτήθηκε η Δ΄ Οικουμενική Σύνοδος στη Χαλκηδόνα. Και όμως σε νεώτερη έρευνα βρέθηκε να είναι ακόμη αρχαιότερος. Ο μεν Νικηφόρος Κάλλιστος τον θεωρεί «Αποστολικόν», ο δε Αμφιλόχιος μαρτυρεί πως και ο Μέγας Βασίλειος τον έψελνε στη Νίκαια της Βιθυνίας.
Λειτουργική
Σήμερα, στο ορθόδοξο τυπικό ο χριστιανικός αυτός ύμνος επαναλαμβάνεται τρις πριν την πολύ σύντομη δοξολογία: «Δόξα Πατρί και Υιώ και Αγίω Πνεύματι», στην αρχή κάθε ακολουθίας, περί το τέλος της Μεγάλης Δοξολογίας καθώς επίσης και λίγο πριν την ανάγνωση του Αποστόλου. Σε ορισμένες εορτές και ημέρες ο Τρισάγιος ύμνος της Θείας Λειτουργίας αντικαθίσταται είτε από τον ύμνο «Όσοι εις Χριστόν εβαπτίσθητε» (Χριστούγεννα, Θεοφάνεια, Πάσχα, Πεντηκοστή) είτε από τον ύμνο «Τον σταυρόν σου προσκυνούμεν, δέσποτα» (Ύψωση τιμίου Σταυρού, Κυριακή Σταυροπροσκυνήσεως), όπως ορίζει το Τυπικό της Εκκλησίας.
Κατηγορία:Εκκλησιαστική υμνολογία Κατηγορία:Λειτουργική
Στρόμπολι
thumb|200px|Έκρηξη του ηφαιστείου Στρόμπολι κατά το έτος 1980. Το Στρόμπολι (Stromboli) είναι ένα μικρό νησί στο Τυρρηνικό Πέλαγος, στο οποίο βρίσκεται ένα από τα τέσσερα ενεργά ηφαίστεια της Ιταλίας. Πρόκειται για μια από τις οκτώ Αιολίδες Νήσους, ένα ηφαιστειακό τόξο βόρεια της Σικελίας - μάλιστα είναι η κατ' εξοχήν Αιολίδα, καθώς εκεί πιστευόταν ότι κατοικούσε ο «ταμίας των ανέμων» (Στράβων 1.2.11).
Το σημερινό του όνομα είναι παραφθορά της αρχαιοελληνικής ονομασίας «Στρογγύλη», την οποία είχε αποκτήσει χάρις στο χαρακτηριστικό του σχήμα.
Στο νησί ζουν σήμερα από 400 έως 750 μόνιμοι κάτοικοι. Η οικονομία παραδοσιακά βασιζόταν στα μεσογειακά προϊόντα: ελιές, κρασιά, σύκα και ψάρια. Μέχρι το 19ο αιώνα οι καλλιέργειες ανθούσαν, με αποτέλεσμα το νησί να φιλοξενεί 4.000 μόνιμους κατοίκους. Η οικονομική ύφεση που προκλήθηκε εξαιτίας της Ενοποίησης της Ιταλίας, οι συνεχιζόμενες εκρήξεις του ηφαιστείου και σεισμοί, καθώς και ο περονόσπορος που τη δεκαετία του '30 έπληξε την πιο κερδοφόρα από τις τοπικές επιχειρήσεις, αυτή του κρασιού, οδήγησαν τους κατοίκους στη μετανάστευση με κύριους προορισμούς την Αυστραλία και την Αμερική, οδηγώντας το νησί σε ερήμωση.
Το ηφαίστειο
Το νησί οφείλει την ύπαρξή του στα υλικά που εναποθέτουν οι εκρήξεις του ηφαιστείου, κατά τη διάρκεια μιας μακραίωνης διαδικασίας που ξεκίνησε πριν από περίπου 160.000 χρόνια και συνεχίζεται αδιάκοπα μέχρι σήμερα. Η τελευταία μεγάλη έκρηξη έλαβε χώρα στις 2 Αυγούστου 2008.
Τα γεγονότα αυτά ενέπνευσαν τον Ρομπέρτο Ροσελίνι να γυρίσει το 1949 την ταινία «Στρόμπολι», η οποία προσέλκυσε το ενδιαφέρον του κοινού και έδωσε ώθηση στον τουρισμό.
Βορειοανατολικά του νησιού υπάρχει μια βραχονησίδα, το Στρομπολίκιο, το οποίο είναι απομεινάρι ενός παλαιότερου κρατήρα του ίδιου ηφαιστείου.
Εξωτερικοί σύνδεσμοι
Στρομπολι Στρομπολι Κατηγορία:Ηφαιστειογενή νησιά
3020 Νάουντς
Ο Νάουντς (Naudts) είναι ένας αστεροειδής της Κύριας ζώνης αστεροειδών με απόλυτο μέγεθος (όπως ορίζεται για το Ηλιακό Σύστημα) 12,3. Ανακαλύφθηκε το 1949 από τον Γερμανό αστρονόμο Καρλ Ράινμουτ που παρατηρούσε από τη Χαϊδελβέργη και πήρε το όνομά του από τον Βέλγο αστρονόμο Ιγκνάς Νάουντς (Ignace Naudts, 1949-1992).
Η μέση διάμετρος του Νάουντς εκτιμάται σε 11,981 χμ, ενώ το άλβεδό του είναι 0,178. Ο Νάουντς περιστρέφεται γύρω από τον εαυτό του περίπου κάθε 126 ώρες, μία πολύ αργή περιστροφή για αστεροειδή.
Εξωτερικοί σύνδεσμοι
Ναουντσ
Καρλ Φόσλερ
Ο Καρλ Φόσλερ (γερμ. Karl Vossler, Χοχενχάιμ 6 Σεπτεμβρίου 1872 – 19 Σεπτεμβρίου 1949, Μόναχο) ήταν Γερμανός γλωσσολόγος και λόγιος και σημαντικός μελετητής της αρχαίας Ρώμης. Ο Φόσλερ ήταν γνωστός για το ενδιαφέρον του στην ιταλική διανόηση, καθώς και ως υποστηρικτής του Μπενεντέτο Κρότσε. Εξέφρασε την υποστήριξή του για τις πολεμικές επιχειρήσεις της Γερμανίας κατά τον Α' Παγκόσμιο Πόλεμο, υπογράφοντας το Μανιφέστο των Ενενήντα Τριών το 1914.
Μπρουγιά
Το Μπρουγιά (γαλλικά: Brouilla, καταλανικά: Brullà) είναι γαλλική κοινότητα στο νομό των Ανατολικών Πυρηναίων, στη διοικητική περιοχή της Οξιτανίας.
Οι κάτοικοί του είναι γνωστοί ως Μπρουγιανέν (γαλλικά: Brouillanencs).
Βαρτασέν
Το Ογούζ (αζερικά: Oğuz), και πρώην Βαρτασέν (αρμενικά: Վարդաշեն), είναι πόλη, δήμος και η πρωτεύουσα του διαμερίσματος Ογούζ στο Αζερμπαϊτζάν. Το χωριό κατοικούνταν από Αρμένιους και Ούντι πριν από την έξοδο των Αρμενίων από το Αζερμπαϊτζάν μετά το ξέσπασμα της σύγκρουσης του Ναγκόρνο-Καραμπάχ.
Ετυμολογία
Πριν από το 1991 η πόλη ονομαζόταν Βαρτασέν (αρμενικά: Վարդաշեն), που σημαίνει πόλη των τριαντάφυλλων στα αρμενικά. «Βαρντ» σημαίνει τριαντάφυλλο και «σεν» σημαίνει πόλη ή χωριό. Αυτό αναφέρεται στην αφθονία των τριαντάφυλλων που φυτρώνουν φυσικά σε αυτό το μέρος. Ένας κολοφώνας σε αρμενικό χειρόγραφο που χρονολογείται από το 1466 προτείνει πιθανώς παλαιότερες δίγλωσσες παραλλαγές του ονόματος: Γκιουλστάν (αρμενικά: Գիւլստան) και Βαρντούντ (αρμενικά: Վարդուդ).
Η πόλη μετονομάστηκε σε Ογούζ το 1991 κατά την εκδίωξη του αρμενικού και αυτόχθονου πληθυσμού ομιλητών της γλώσσας Ούντι. Το όνομα Ογούζ, που δόθηκε στην πόλη το 1991, είναι αφιερωμένο στην παλιά τουρκική φυλή των Ογούζων.
Παραπομπές
Κατηγορία:Πόλεις του Αζερμπαϊτζάν
Σκριπτ
Το Σκριπτ είναι μια τεχνική κινηματογραφική ειδικότητα. Στα Ελληνικά μεταφράζεται ως Γραμματέας Γυρίσματος και είναι υπεύθυνος για την κινηματογραφική συνέπεια μεταξύ χώρου, χρόνου, αντικειμένων, θέσεων και κινήσεων προσώπων, αντικειμένων και μηχανής λήψης, ανάμεσα στα πλάνα των σκηνών του σεναρίου. Στη αγγλική κινηματογραφική ορολογία αποδίδεται ως Script supervisor ή Continuity ή Script girl (κυρίως την περίοδο του Classical Hollywood cinema την δουλειά αυτή αναλάμβαναν σχεδόν αποκλειστικά γυναίκες ). Είναι μια ειδικότητα με πολυποίκιλες και σημαντικές ευθύνες για την επιτυχή διεκπεραίωσή ενός γυρίσματος. Ανήκει στη ομάδα σκηνοθεσίας ενός κινηματογραφικού ή τηλεοπτικού συνεργείου και συνήθως δουλεύει στην μυθοπλασία σε Κινηματογραφική ταινία, Τηλεταινία ή Τηλεοπτικό σήριαλ.
Στο γύρισμα, το Σκρίπτ είναι κοντά στον σκηνοθέτη και συνεννοείται μαζί του σχετικά με το τι έχει συμβεί στην εξέλιξη της ιστορία του σεναρίου, τι προηγήθηκε και τι έπεται σε σχέση με την σκηνή που γυρίζεται, υπενθυμίζει τις θέσεις της μηχανής λήψεως που έχουν προηγηθεί για την κάλυψη της σκηνής και επεμβαίνει όταν γίνεται παραβίαση του άξονα ή όταν δίνονται από τον σκηνοθέτη λανθασμένες οδηγίες στους ηθοποιούς, σε σχέση με την κινηματογραφική συνέπεια. Επίσης ενημερώνει τον Δ/ντή Φωτογραφίας για το φωτιστικό ρακόρ. Όταν το γύρισμα γίνεται με δύο ή περισσότερες μηχανές λήψεως, τότε το Σκρίπτ κρατάει οδηγίες για την κάθε μια μηχανή ξεχωριστά. Συνεργάζεται με τον Α' βοηθό σκηνοθέτη (τόσο στο γύρισμα όσο και κατά την προετοιμασία) σχετικά με όλες τις αλλαγές που είναι απαραίτητες ανάμεσα στις σκηνές και επικουρεί τον βοηθό ενδυματολόγου στα ρακόρ των ρούχων. Επικουρεί επίσης τα ρακόρ στα μαλλιά και το μακιγιάζ των ηθοποιών ανάλογα με την κάθε σκηνή. Υπενθυμίζει στους ηθοποιούς τα Ερμηνευτικά ρακόρ (βλέμματα, κινήσεις και τις θέσεις τους μέσα στην σκηνή) τι έχει συμβεί και τι πρόκειται να συμβεί στην σεναριακή δράση. Όλες αυτές οι ανάγκες προκύπτουν από το γεγονός ότι οι σκηνές γυρίζονται γκρουπαριστά και όχι με την σειρά που είναι γραμμένες στο σενάριο. Το Σκρίπτ είναι το άτομο που έχει τον τελικό λόγο -και την ευθύνη- σε οποιαδήποτε απορία αφορά την κινηματογραφική ή σεναριακή συνέπεια ώστε να μην υπάρξει λάθος "δέσιμο" (ρακόρ) στο μοντάζ, όπου τότε η δυνατότητα παρεμβάσεων είναι συνήθως περιορισμένη. Η τήρηση της κινηματογραφικής συνέπειας από όλο το συνεργείο και τα τμήματα της παραγωγής είναι βασική προϋπόθεση για το καλύτερο δυνατό αποτέλεσμα.
Κατά την διάρκεια των λήψεων, το Σκρίπτ συμπληρώνει το Δελτίο λήψεως. Είναι ένα σημαντικό ραπόρτο με λεπτομερείς πληροφορίες για την κάθε λήψη, τα μεγέθη των πλάνων, τους ήχους και την δράση σε σχέση με το σενάριο, τα μεγέθη των φακών που χρησιμοποιούνται σε κάθε λήψη, το βάθος πεδίου, τον αριθμό λήψεων και τη διάρκειά τους, τα μέτρα του φιλμ και τον αριθμό του σασί ή του tape ή της κάρτας, ανάλογα με τον υλικό φορέα που γίνεται το γύρισμα. Στο Δελτίο λήψης σημειώνονται οι καλές λήψεις. Πολλές φορές μια μέτρια ή κακή λήψη μπορεί να ζητηθεί από τον σκηνοθέτη να σημειωθεί στο δελτίο, για να ελεγχθεί στο μοντάζ. Σε περίπτωση που το γύρισμα γίνεται με φιλμ, η σημείωση των σωστών λήψεων είναι ιδιαίτερα σημαντική διαδικασία, αφού μόνο αυτές θα τυπωθούν από το εργαστήριο για λόγους κόστους. Τα Δελτία λήψεως προορίζονται για τον μοντέρ και το κινηματογραφικό εργαστήριο -όταν πρόκειται για κινηματογραφική ταινία- και είναι πολύ σημαντικά βοηθήματα. Λανθασμένες πληροφορίες στα ραπόρτα, μπορεί να προκαλέσουν προβλήματα και περισσότερες ώρες εργασίας, με συνέπεια την αύξηση του κόστους στην μετά-παραγωγική διαδικασία. Τα Δελτία λήψεως έχουν ορισμένες διαφορές αν πρόκειται για τηλεοπτικό σίριαλ ή κινηματογραφική ταινία, αν το υλικό καταγραφής είναι βίντεο, ψηφιακό ή φιλμ ή αν χρησιμοποιείται παραπάνω από μία μηχανή λήψεως. Το Σκρίπτ είναι επίσης υπεύθυνο για την συμπλήρωση της κλακέτας ώστε να αναγράφονται από τον χειριστή κλακέτας οι σωστές πληροφορίες για τον αριθμό της σκηνής, του πλάνου και της λήψης. Όταν ο ήχος και η εικόνα γράφονται στον ίδιο υλικό φορέα(tape ή κάρτα)τότε η κλακέτα λέγεται αναφοράς, δίνεται μια για κάθε σκηνή και όχι σε κάθε λήψη και την διαχειρίζεται μόνο το Σκρίπτ.
Μέσα στα καθήκοντα του Σκρίπτ, είναι και η καθημερινή συμπλήρωση του Ημερήσιου Δελτίου Παραγωγής(Production Report)ή αλλιώς Δελτίο Όρντινο. Τα δελτία αυτά διαφέρουν ανάλογα με την εταιρεία παραγωγής. Οι βασικότερες πληροφορίες που καταγράφονται στο Ημερήσιο Δελτίο Παραγωγής είναι: ο αριθμός των σκηνών που γυρίστηκαν, οι σελίδες της κάθε γυρισμένης σκηνής και ο συνολικός αριθμός σελίδων, ο συνολικός ωφέλιμος χρόνος, που προκύπτει από το άθροισμα του τελικού χρόνου κάθε σκηνής, οι σκηνές που τυχόν δεν γυρίστηκαν και για ποιους λόγους, ο αριθμός των tapes ή των σασί σε φιλμ, οι ηθοποιοί και οι βοηθητικοί ηθοποιοί που έλαβαν μέρος. Επίσης σημειώνονται πληροφορίες για το φροντιστήριο, τον πρόσθετο τεχνικό εξοπλισμό, τον τόπο γυρίσματος, την ώρα έναρξης και λήψης του γυρίσματος, την ώρα που δόθηκε η πρώτη κλακέτα.
Κατά την Προετοιμασία μίας κινηματογραφικής ταινία ή ενός τηλεοπτικού σήριαλ, το Σκρίπτ αναλύει λεπτομερώς το σενάριο κρατώντας πολλές και διαφορετικές σημειώσεις. Οι σημειώσεις αυτές συζητιούνται με όλη την ομάδα σκηνοθεσίας ώστε να παρθούν οι τελικές αποφάσεις οι οποίες θα είναι και αυτές που θα ισχύουν. Επίσης, καθορίζει τα ενδυματολογικά ρακόρ καθώς και τα ρακόρ του μακιγιάζ, του κομμωτηρίου και του φροντιστηρίου, σε συνεργασία με τα αντίστοιχα τμήματα της παραγωγής ώστε όλοι να έχουν τις ίδιες σημειώσεις.
Πηγές
Κατηγορία:Συντελεστές του κινηματογράφου Κατηγορία:Παραγωγή ταινιών
Κασπάρ Καπαρόνι
Ο Κασπάρ Καπαρόνι (Kaspar Capparoni) (Ρώμη, 1 Αυγούστου 1964) είναι ένας Ιταλός ηθοποιός.
Βιογραφικό
Ο Κασπάρ Καπαρόνι έγινε ηθοποιός του θέατρο σε ηλικία μόλις 18 ετών, υπό τη σκηνοθετική καθοδήγηση του Τζουζέπε Πατρόνι Γκρίφι. Το 1984 εμφανίστηκε στην ταινία Φαινόμενα (Phenomena) σκηνοθετημένη από τον Ντάριο Αρζέντο.
Έχει συμμετάσχει επίσης και σε πολλές τηλεοπτικές σειρές. Το 2007 πρωταγωνίστησε στη μίνι σειρά Donna Detective και την επόμενη χρονιά στον Υπαστυνόμο Ρεξ και στη σειρά Capri 2. 250px|right|thumb|Ο Κασπάρ Καπαρόνι με τη  Ντενίζ Ζιχ και τον [[Μάρτιν Βάινεκ]]
Εξωτερικοί σύνδεσμοι
Κατηγορία:Ιταλοί άνδρες ηθοποιοί κινηματογράφου Κατηγορία:Ιταλοί άνδρες ηθοποιοί τηλεόρασης
Φύλο (βιολογία)
Δεν πρέπει να συγχέεται με τον λατινικό όρο phylum που αναφέρεται στη βαθμίδα συνομοταξία.
Υαλοβάμβακας
thumb|right|Δέσμη ινών υάλου
Φύλο (βιολογία)
Παραπομπές
Κατηγορία:Ταξινομία Κατηγορία:Βοτανολογική ονοματολογία Κατηγορία:Ταξινομία φυτών
Υαλοβάμβακας
Οι παραγωγοί γυαλιού είχαν πειραματιστεί από παλαιά με ίνες γυαλιού, αλλά η μαζική παρασκευή υαλοβάμβακα έγινε δυνατή μόνο με την εμφάνιση ιδιαίτερα λεπτών εργαλειομηχανών. Το 1893 ο Edward Drummond Libbey παρουσίασε ένα φόρεμα στην Παγκόσμια Κολομβιανή Έκθεση με ίνες γυαλιού διαμέτρου και υφής μεταξιού. Το υλικό όμως που σήμερα είναι γνωστό ως υαλοβάμβακας εφευρέθηκε το 1938 από τον Russell Games Slayter της εταιρείας Όουενς-Κόρνιν (Owens-Corning) ως μονωτικό υλικό. Η αγγλική λέξη για τον υαλοβάμβακα Fiberglas είναι εμπορικό σήμα της Όουενς-Κόρνιν που σήμερα είναι ένα από τα ονόματα που χρησιμοποιούνται για να περιγράψουν το προϊόν ανεξάρτητα από τον κατασκευαστή, αν και η κυρίως χρησιμοποιούμενη λέξη είναι το «glasswool».
Παραγωγή
Οι ίνες του υαλοβάμβακα διαμορφώνονται όταν λεπτές λωρίδες πυριτικού (ή άλλης σύστασης) γυαλιού εξωθούνται παράγοντας πολλές ίνες με μικρή διάμετρο κατάλληλες για ύφανση. Το γυαλί, ακόμη και ως ίνα, είναι άμορφο στερεό (χωρίς κρυσταλλική δομή). Οι ιδιότητες της δομής του γυαλιού όταν αυτό μαλακώνει και έχει αρχίσει να λιώνει είναι παρόμοιες με τις ιδιότητές του όταν γνέθεται σε ίνες.
Η τεχνική της τήξης και επεξεργασίας του γυαλιού σε λεπτές ίνες ήταν γνωστή για χιλιετίες, εντούτοις η χρήση αυτών των ινών για παραγωγή υφασμάτων είναι πιο πρόσφατη. Η πρώτη εμπορική παραγωγή του υαλοβάμβακα ήταν το 1936. Το 1938, η Owens-Illinois Glass Company και Corning Glass Works ενώθηκαν για να σχηματίσουν την εταιρεία Owens-Corning Fiberglas Corporation. Μέχρι τότε όλος ο υαλοβάμβακας παραγόταν σε ίνες ορισμένου μεγέθους. Όταν οι δύο επιχειρήσεις ενώθηκαν για να παράγουν και να προάγουν τον υαλοβάμβακα, εισήγαγαν ένα νέο προϊόν με συνεχή ίνα γυαλιού (πολύ μεγάλου μήκους). Η εταιρεία Owens-Corning είναι μέχρι σήμερα ο μεγαλύτερος παραγωγός υαλοβάμβακα παγκοσμίως.
Χημεία
Οι ίνες γυαλιού βαθμού έχουν βάση το πυριτικό (SiO2). Στην καθαρή του μορφή του υπάρχει ως πολυμερές, (SiO2)n. Δεν έχει πραγματικό σημείο τήξεως, αλλά μαλακώνει μέχρι τους 2000 °C, όπου αρχίζει χάνει τη δομή του. Στους 1713 °C, το μεγαλύτερο μέρος των μορίων μπορούν να κινούνται ελεύθερα. Εάν το γυαλί κρυώσει γρήγορα, τα μόρια δεν προλαβαίνουν να διαμορφώσουν μια διαταγμένη δομή. Ως πολυμερές, σχηματίζει ομάδες SiO4 οι οποίες έχουν τη μορφή τετραέδρου με το άτομο του πυριτίου στο κέντρο τους και τέσσερα άτομα οξυγόνου στις γωνίες. Αυτά τα τετράεδρα στη συνέχεια δημιουργούν ένα δίκτυο τετραέδρων τα οποία είναι ενωμένα στις γωνίες με το να μοιράζονται άτομα οξυγόνου.
Η υαλώδης και η κρυσταλλική κατάσταση του πυριτίου (γυαλί και χαλαζίας) έχουν παρόμοια ενεργειακά επίπεδα σε μοριακή βάση, κάτι που σημαίνει ότι η υαλώδης μορφή είναι εξαιρετικά σταθερή όπως και η κρυσταλλική μορφή του πυριτικού. Προκειμένου να προκληθεί κρυστάλλωση πρέπει να θερμανθεί σε θερμοκρασίες πάνω από 1200 °C για μακρές χρονικές περιόδους frame|Μοριακή δομή του γυαλιού
Αν και το καθαρό πυρίτιο δίνει ένα πολύ καλό γυαλί καθώς και καλές ίνες γυαλιού, η κατεργασία του πρέπει να γίνει σε πολύ υψηλές θερμοκρασίες, κάτι που είναι ένα ενεργειακό μειονέκτημα εκτός αν υπάρχει συγκεκριμένη απαίτηση για τις χημικές ιδιότητές του. Για την ταπείνωση της απαιτούμενης θερμοκρασίας επεξεργασίας, γίνεται προσθήκη άλλων υλικών στο γυαλί, κάτι που έχει σαν αποτέλεσμα την αλλαγή και διαφόρων ιδιοτήτων του γυαλιού.
Το πρώτο είδος γυαλιού που χρησιμοποιήθηκε για ίνες γυαλιού ήταν γυαλί Νατρίου-Ασβεστίου ή «Γυαλί τύπου Α», το οποίο όμως δεν είχε αρκετή αντοχή στα αλκάλια. Ένα νέο αλούμινο-βόριο-πυριτικό γυαλί, το «γυαλί τύπου Ε», το οποίο δεν είχε σχεδόν καθόλου αλκάλια (< 2%), ήταν το πρώτο γυαλί που χρησιμοποιήθηκε για παραγωγή συνεχούς νήματος. Ακόμη και σήμερα, το γυαλί τύπου Ε αποτελεί το μεγαλύτερο ποσοσστό παραγωγής υαλοβάμβακα παγκοσμίως. Η σύσταση του γυαλιού μπορεί να διαφέρει μεν, αλλά πρέπει να βρίσκεται μέσα σε συγκεκριμένα όρια. Το γράμμα Ε είχε αρχικά την έννοια του γυαλιού κατάλληλου για ηλεκτρικές εφαρμογές (Ε από το Electrical).
Εξωτερικοί σύνδεσμοι
Κατηγορία:Μονωτικά υλικά Κατηγορία:Σύνθετα υλικά Κατηγορία:Ίνες
Πόλιανε (Ομπρένοβατς)
thumb|right|Τοποθεσία του Δήμου του [[Ομπρένοβατς εντός της Πόλεως του Βελιγραδίου.]]
Μπαχράνι
Οι Μπαχράνι (بحراني ، بحارنة) είναι μια σιιτική μουσουλμανική εθνοθρησκευτική ομάδα που ζει κυρίως στην ιστορική περιοχή της Ανατολικής Αραβίας. Θεωρούνται γενικά από τους μελετητές ότι είναι οι αρχικοί κάτοικοι του αρχιπελάγους του Μπαχρέιν. Οι περισσότεροι Σιίτες πολίτες του Μπαχρέιν είναι εθνοτικοί Μπαχράνι. Οι περιοχές με το μεγαλύτερο μέρος του πληθυσμού βρίσκονται στην Ανατολική Αραβία (Μπαχρέιν, Κατίφ, Αλ Άχσα), με ιστορικούς πληθυσμούς διασποράς στο Κουβέιτ, στη Σαουδική Αραβία, στο Κατάρ, στα Ηνωμένα Αραβικά Εμιράτα, στο Ομάν, στην Επαρχία Χουζιστάν του Ιράν, στο Ιράκ και στις Ηνωμένες Πολιτείες. Κάποιοι πολίτες του Μπαχρέιν είναι και από άλλα μέρη του κόσμου.
Καραβδαίικα Τρικάλων
Τα Καραβδαίικα Τρικάλων είναι οικισμός στον δήμο Πύλης, στο νομό Τρικάλων της περιφέρειας Θεσσαλίας στην Ελλάδα. Βρίσκεται σε υψόμετρο 824 μέτρων.
Πόλιανε (Ομπρένοβατς)
Το Πόλιανε (σερβικά κυριλλικά: Пољане) είναι χωριό της Σερβίας, ευρισκόμενο εντός του Δήμου του Ομπρένοβατς και εντός του εδάφους της Πόλεως του Βελιγραδίου. Κατά την απογραφή του 2011, αριθμούσε 383 κατοίκους.
Μπαχράνι
Καταγωγή
Η καταγωγή των Μπαχράνι είναι αβέβαιη. Υπάρχουν διαφορετικές θεωρίες σχετικά με την καταγωγή τους. Αρκετοί δυτικοί μελετητές πιστεύουν ότι οι Μπαχράνι προέρχονται από τον προ-ισλαμικό πληθυσμό του Μπαχρέιν, ο οποίος αποτελούνταν από μερικώς εκχριστιανισμένους Άραβες, Πέρσες Ζωροάστρες, Εβραίους (στο Μπαχρέιν) και αραμαϊκόφωνους γεωπόνους. Σύμφωνα με έναν ιστορικό, οι αραβικοί οικισμοί στο Μπαχρέιν μπορεί να έχουν αρχίσει περίπου το 300 π.Χ. και ο έλεγχος του νησιού διατηρήθηκε από τη φυλή Ράμπια, η οποία προσηλυτίστηκε στο Ισλάμ το 630 μ.Χ.
Καραβδαίικα Τρικάλων
Το 2011 είχε πληθυσμό 42 κατοίκων.
Πόλιανε (Ομπρένοβατς)
Εξωτερικοί Σύνδεσμοι
Κατηγορία:Οικισμοί του Ομπρένοβατς
Καραβδαίικα Τρικάλων
Ανήκε στον πρώην δήμο Μυροφύλλου.
Μπαχράνι
Καταγωγή
Δεδομένου ότι μόνο λίγα είναι γνωστά για την καταγωγή τους, ο Ρόμπερτ Χέι αναφέρθηκε στους Μπαχράνι ως «Άραβες χωρίς καταγωγή». Σύμφωνα με τον Ρόμπερτ Μπέρτραμ Σάρτζεντ, οι Μπαχράνι μπορεί να είναι οι αραβόκρατοι «απόγονοι των προσηλυτισμένων από τον αρχικό πληθυσμό των Χριστιανών (Αραμαίων), των Εβραίων και των αρχαίων Περσών (Μαζού) που κατοικούσαν στο νησί και καλλιεργούσαν παράκτιες περιοχές της Ανατολικής Αραβίας κατά την αραβική κατάκτηση».
Όνομα
Ο όρος Bahrani χρησιμεύει για τη διάκριση των Μπαχράνι από άλλους Σιίτες του Μπαχρέιν, όπως οι Πέρσες του Μπαχρέιν που υποπίπτουν στον όρο Άζαμ (Ajam), καθώς και από τους Σουνίτες μετανάστες της Νατζντ στο Μπαχρέιν, που είναι γνωστοί ως «Άραβες».
Στα Ηνωμένα Αραβικά Εμιράτα, οι Μπαχράνι αποτελούν το 5% των κατοίκων και κατάγονται γενικά από μέλη φυλών Μπαχράνι με ιστορία 100-200 ετών.
Ετυμολογία
Σήμερα, οι «δύο θάλασσες» του Μπαχρέιν θεωρούνται γενικά ως ο κόλπος ανατολικά και δυτικά του νησιού, οι θάλασσες βόρεια και νότια του νησιού, ή το αλμυρό και το γλυκό νερό που υπάρχουν πάνω και κάτω από το έδαφος. Εκτός από τα πηγάδια, υπάρχουν μέρη στη θάλασσα βόρεια του Μπαχρέιν, όπου το γλυκό νερό βράζει στη μέση του αλμυρού νερού, που αναφέρεται από επισκέπτες από την αρχαιότητα.
Μια εναλλακτική θεωρία που προσέφερε η Αλ Άχσα ήταν ότι οι δύο θάλασσες ήταν ο Περσικός Κόλπος και μια ήσυχη λίμνη στην ηπειρωτική χώρα. Ακόμη μία θεωρία που παρέχεται από τον Ισμαή΄ιμπν Χαμάντ αλ-Τζαουχάρι είναι ότι το πιο επίσημο όνομα Bahri (κυριολεκτικά «που ανήκει στη θάλασσα») θα είχε παρερμηνευτεί και έτσι δεν έγινε δεκτό.
Ιστορία
Τοπικά ανέκδοτα στοιχεία δείχνουν ότι η αραβική καταγωγή των Μπαχράνι είναι διαφορετική, καθώς ορισμένες παραλλαγές λέξεων που χρησιμοποιούνται στις διαλέκτους των ιθαγενών των χωριών Μπανί Ζαμρά και Α'άλι χρησιμοποιούνται μόνο σε μέρη όπως η Υεμένη και το Ομάν.
Δείτε επίσης
Γλώσσα και πολιτισμός
Γεωγραφία
Εξωτερικοί σύνδεσμοι
Κατηγορία:Μπαχράνι Κατηγορία:Αρχαίοι λαοί Κατηγορία:Αραβικές πληθυσμιακές ομάδες Κατηγορία:Πληθυσμιακές ομάδες στη Μέση Ανατολή Κατηγορία:Πληθυσμιακές ομάδες του Αραβικού Συνδέσμου Κατηγορία:Πληθυσμιακές ομάδες στο Μπαχρέιν Κατηγορία:Πληθυσμιακές ομάδες στο Ομάν Κατηγορία:Πληθυσμιακές ομάδες στο Κουβέιτ Κατηγορία:Σημιτικοί λαοί Κατηγορία:Σιιτικές κοινότητες Κατηγορία:Εθνοθρησκευτικές ομάδες στην Ασία